PIÈCES A L’APPUI. 
r -> 
De tous costeis, et bas et ha, 
De tray , de pire, de horion , 
De colovre , bombarde et canon , 
De trompet, de cris et hahay, 
L’espause de II heures sens délay, 
Que dedens ne porent plus durer; 
Et se commenchont à crier : 
« Ilabay, por Dieu , nos no rendons, 
» Mains que ons nos prende à ranchon ! > 
Mains ilh ne avint pas enssi ; 
Car tantoist et sens merehi 
Y furent pris à volenté 
Et de leur thour à corde avalé, 
Et furent en les tentes emyneis, 
Et là furent examineis, 
Une et une , II et dois , 
De chi aile summe de XXXII. 
Et puis furent de là endroit 
Tous aux champs myneis tôt droit; 
A II arbres qui astoient près 
Là furent pendus tout enprès, 
Et mesir Robert, leur chapelain , 
Qui les pendit tous de ses main , 
Et don s’en eut son guéridon , 
Car y fut arse en une busson. 
Che fut le VIII jour de mois de mav , 
Al Translation sains Nicholay. 
Chi jour meismes et lendemain, 
Liégeois firent tant par leur main 
Que Bonenove fut sour scauchon , 
Si qu’ilh chaïl de comble en fon ; 
Et le semdy ons délogat, 
Et Monsengnour droit evalat 
A Abygny qui donc fut ars, 
Récompensai! des malvais ars 
Que Ii capitaine avoit fait 
Quant ilh prist et fist défait, 
Ly et ses gens par mal conven, 
La bonne vilhe de Covien. 
Puis vinrent à Ha-Chastelé 
Liégeois tous prest et conforté, 
D’assalhir le plache et prendre 
Et cheaux de dedens por les pendre, 
Se le laison est bien por eaux, 
Car d’estre pendus n’est mie jeux. 
Et les Liégeois avisont lhoirs 
Les murs , les thours et les fors 
De cel plache qu’estoit refuge; 
Là les laurons prendoient refuge. 
Se firent tant l'un parmy l’autre 
Qui n’y demorat pire sor lautre. 
Et puis fut ordineit d’aleir 
Tou près de Moson à Vileir ; 
Mains des laurons nus n’y avoit, 
Car eascon le pendre doutoit. 
Et cheaux de Moson par gran sens , 
Pour xhyer les grans despens, 
Desplaisiers , perdre et damage, 
Qu’avoir poroient por les forage , 
Fisent tantoist Yileir abatre, 
Affin que cause de la enbattre 
Monsengnour ne les Liégeois 
Qui en furent douz et cortois 
Et soy déportarent d’alleir. 
Après commenchont à maleir , 
Leveir leurs tentes et leur bagaige , 
Sens quérir nulle avantaige 
Sor cheaz qui greveit les ewissent, 
Se troveir tour y powissent. 
Or, considéreis le hardilèche 
Des Liégeois et le grant pièche 
Que , por lespause de XV jour , 
Avironeis sont tout atour, 
Oultre hau bois, en pays estrangne; 
Là troveir poioient grant vargangne 
Des anemis et des mais vailhan, 
Et y furent tous si vailhan , 
Que, por nulle quelconcq défault, 
Ne de vivre, dont eurent grand défault. 
Car ilh en y ot qui convoiloient 
Dou pain, vins , s’ilh en euwissent ; 
Mains sains avoir aultre substanche , 
Ilh eurent toudis teille constanche, 
Et retournont, c’hest chouse voir, 
Liégeois raportant la vicloir, 
Et revinrent en leur pays, 
Et ne furent point abahis 
D’alleir tantoist devers Gyvé. 
Là veisyez les beaux varié 
